תאריך לידה עברי ב- ח' בחשון תרפ"ט
מקום לידה ברונקס ניו יורק
שם האב ליאו פוזננסקי
שם האם רגינה
שם בן/בת הזוג אריה
שמות הילדים גדי, רפי, חניתה, ונעה
שמות הנכדים גבריאל, אליס, יובל, עדו, רועי, עילי, עדן, עומר
מקצוע מעבדה ולימוד אנגלית
השכלה קולג'
מקור הצטרפות לקיבוץ הכשרה
בת רגינה וליאו פוזננסקי
מניה נולדה ב-19 בינואר 1942, כבת הצעירה מבין שני אחים בברונקס, ניו-יורק.
משפחתה התגוררה בדירת שני חדרים בבית של מהגרים שבו דיברו אידיש ומצבם הכלכלי היה ירוד.
מניה למדה ביסודי ובתיכון בבית ספר ציבורי ובמקביל למדה אחרי הצהריים בתלמוד תורה, שם רכשה את העברית. המשיכה להאנטר קולג', בו למדה פסיכולוגיה. לאורך כל שנות לימודיה השתתפה במקהלה. מניה מאוד אהבה שירה ומוזיקה.
בית ילדותה של מניה היה בית יהודי וציוני. מניה השתייכה לתנועת "דרור" דרכה הגיעה לביקור של שנה וחצי בישראל בגיל 17. שהתה כשנה במעין ברוך וכחצי שנה במכון המדריכים בירושלים.
בשנת 1964 עלתה מניה לארץ לבד, והגיעה לרביבים. נישאה לאריה, שהגיע כעולה מטורנטו, קנדה.
לאורך השנים עבדה מניה במטבח, בגיל הרך, ניהלה את מחסן בגדים והיתה מרכזת האולפן. עשרים שנה התמידה בעבודתה כלבורנטית במעבדה הרפואית שהוקמה ביוזמתו של ד"ר ראובן סובול. שנים רבות עבדה בספריה האנגלית. בנוסף, מניה לימדה שנים רבות אנגלית בשיעורים פרטיים בביתה. בין תלמידיה היו עובדי רביב, נוער וחברים.
למניה היה לב גדול ונדיב שהתבטא באימוץ וליווי של ילדי חוץ, אולפניסטים ומתנדבים שנהנו לבוא ולהתארח בביתה, ובעזרה ותמיכה למשפחות ובודדים בתקופות שהיו זקוקים לכך.
בשנותיה האחרונות סבלה מניה ממגבלות פיזיות וכאבים רבים. יחד עם זה המשיכה לחייך עד כמה שניתן והמשיכה לדגול במשפט "חיוך מביא חיוך".
ילדיה: גדי, רפי, חניתה, ונעה.
נכדיה: גבריאל, אליס, יובל, עדו, רועי, עילי, עדן, עומר.